Benedicte Staalesen

Benedicte Staalesen (født 5. oktober 1983 fra Randaberg, er en norsk rådgiver som 11. november 2013 be utnevnt til politisk rådgiver for statsråd ved Statsministerens kontor Vidar Helgesen.

Utdanning 
Staalesen var elev ved Kongsgård skole i Stavanger.Hun studerte til en bachelorgrad innen europastudier ved Universitetet i Oslo i perioden 2003–2006. I 2005 deltok hun også på Erasmusprogrammet ved Karlsuniversitetet i Praha. Deretter fortsatte hun sine studier ved London School of Economics til en mastergrad 2007 innen European Identities. I 2009 tok hun Medier og kommunikasjon ved Bedriftsøkonomisk Institutt i Stavanger.

Karriere 
Benedicte Staalesen startet sin karriere som trainee ved Norges ambassade i London i perioden 2007–2008. Deretter var hun politisk rådgiver ved ordførerens kontor i Stavanger kommune frem til 2010. I 2011 var hun rådgiver for Nordic Energy Research, før hun samme året ble ansatt som seniorrådgiver av Statoil i Stavanger med ansvar for samfunns- og myndighetskontakt, en stilling hun hadde frem til hun ble utnevnt til politisk rådgiver ved Statsministerens kontor 11. november 2013.

Politikeren 
I tillegg til rådgiverstillingene i Stavanger kommune og ved Statsministerens kontor har Benedicte Staalesen også vært styremedlem i Europabevegelsen fra 2011 til 2012.

Referanser 

Personer fra Randaberg kommune
Politiske rådgivere fra Høyre
Politiske rådgivere i Regjeringen Solberg
Alumni fra Universitetet i Oslo
Alumni fra London School of Economics